Ameerika Ühendriikide Kongress - Vikipeedia, vaba entsüklopeedia

# Ameerika Ühendriikide Kongress

###

See artikkel vajab keelelist või sõnastuslikku toimetamist

Kapitooliumi Hoone

Ameerika Ühendriikide Kongress (inglise keeles United States Congress) on Ameerika Ühendriikide parlament. See koosneb kahest kojast: ülemkoda ehk Senat ja alamkoda ehk Esindajatekoda (House Of Representatives, lühendatult House). Mõlemad kojad peavad istungeid pealinnas Washingtonis asuvas Kapitooliumi hoones (Capitol Building).

## [redigeeri] Kapitooliumi hoone

Lähemalt artiklis Kapitoolium (Washington)

Kapitooliumi hoone ehk Capitol Building on eraldi hoone, kus käivad koos istungitel nii USA Senat kui ka Esindajatekoda. Selles hoones on töökabinet USA asepresidendil, kes juhib Senati ja ka Kongressi (mõlema koja ühisistungit) tööd. Samuti on seal kabinet enamuse liidril (Majority Leader) ehk isikul, kelle partei saab enamuse Esindajatekojas ning kelle partei valib või määrab Esindajatekoja esimeheks. Hoone on ajaloolise väärtusega ja asub kaitse all ajaloomälestiste kaitse seaduse alusel. Hoones asus kunagi kongressi raamatukogu, mis tänapäeval asub kolmes eraldi hoones Kapitooliumi idaosas. Kapitooliumi hoone on avatud külalistele, kes võivad jälgida avatud istungeid ning tutvuda hoones olevate kunstiväärtustega.

## [redigeeri] Külaliskeskus

Külaliskeskus ehk Visitor Center on hetkel rajatav maa-alune turistidele ja külastajatele mõeldud kompleks Kapitooliumi hoone idapoolses pargis. Enamik üleskaevatud pargist taastatakse pärast kompleksi valmimist. Kompleksis on muuseum, mis kajastab Kapitooliumi ja USA rahvaesinduse ajalugu ning ruumid, mis tagavad külaliste turvakontrolli enne Kapitooliumi kompleksi sisenemist. Samuti on seal kohvikud ja muud tarberuumid külalistele ja teenindavale personalile. Külaliskeskuse plaanidega ja asendiga on võimalik tutvuda sellel veebilehel

## [redigeeri] Senat

Lähemalt artiklis Ameerika Ühendriikide Senat

Senat valitakse osariigiti avalikel valimistel, 2 senaatorit igast osariigist. Praegu on USAs 100 senaatorit, kelle ametiruumid asuvad Kapitooliumi hoone naabruses, selle põhjaküljes, kolmes hoones: Russell Senate Office Building, Dirksen Senat Office Building ja kõige uuem Hart Senat Office Building.

## [redigeeri] Esindajatekoda

Lähemalt artiklis Ameerika Ühendriikide Esindajatekoda

Esindajatekoda valitakse valimisringkondades, mis on moodustatud elanike arvu järgi: iga teatud arv elanikke peab olema esindatud ühe saadikuga. Ajalooliselt on kujunenud valimispiirkonnad, mis tänapäeval enam eriti rangelt seda nõuet ei järgi. Valimisringkondi muudetakse vastavalt rahvaarvule pärast üleriigilisi rahvaloendusi. Praegu on Esindajatekojas 435 liiget. Esindajatekoda asub Kapitooliumi lõunaküljel kolmes hoones: Cannon House Office Building, Longworth House Office Building ja kõige uuemas Russell House Office Building.

## [redigeeri] Ülemkohus

Lähemalt artiklis Ameerika Ühendriikide Ülemkohus

Ameerika Ühendriikide Ülemkohus kõrgeim juriidiline instants, kuhu riigi kodanikud võivad pöörduda. Aastatel 1879 kuni 1935 asus ülemkohus kongressi hoones ehk Kapitooliumi hoones. Alates 1935. aastast on Ülemkohtul oma hoone Kapitooliumi künkal. Ülemkohus koosneb 9 kohtunikust: 1 ülemkohtunik (Chief Justice) ja 8 lisakohtunikku (Associated Justices). 2006. aasta seisuga on USA ülemkohtunik John G. Roberts Jr.

## [redigeeri] Kongressi Raamatukogu

Lähemalt artiklis Ameerika Ühendriikide Kongressi Raamatukogu

Kongressi raamatukogu asub 3 hoones Kapitooliumi idaservas. Algselt oli raamatukogu mõeldud vaid kongressi otsuste ja dokumentide säilitamiseks. Üks ametist lahkunud presidentidest kinkis oma iskliku raamatukogu ja pärast seda muudeti statuuti ning kongressi raamatukogust on saanud tänaseks enamiku Ühendriikides väljaantava kirjanduse, meedia ja ka digitaalmeedia kogumise ja säilitamise koht. Raamatukogu lugemisaalid on avatud kõigile soovijatele, kuid Kongressi liikmetele ja nende abilistele on eraldi ruumid ning üldjuhul ka prioriteet teenindamisel.

## [redigeeri] Kapitoolium

Kapitoolium on koondnimetus Kongressi kompleksi kohta, mis sisaldab 7 põhihoonet (1 Kongressi, 3 Senati ja 3 Esindajatekoja hoonet), Ülemkohtu hoone, 3 raamatukoguhoonet, botaanikaaia hoone ja hulgaliselt abihooneid. Enamik asub Kapitooliumil, osa vahetus läheduses, kuid osa abi-hoonetest asub ka väljaspool Washingtoni.

Kapitoolium on ka eraldi piiritletud ala Washingtonis, kus asuvad Kongressi 7 põhihoonet. Neid hooneid seob metroo, avarii tunnelid ning kütte- ja elektrisüsteem ekstreemolukordadeks. Samuti asuvad neis hoonetes kohvikud, restoranid ja külalistetoad, mis võimaldavad töötajatel majast mitte lahkuda mitme ööpäeva jooksul.

### [redigeeri] Muud hooned

- Supreme Court Building - Ülemkohtu hoone.
- Judiciary Building - Ülemkohtu abihoone, arhiivid ja lisateenindused.
- Jefferson Building - Kongressi raamatukogu.
- Adams Building - Kongressi raamatukogu.
- Madison Building - Kongressi raamatukogu.
- O'Neill Building - Kongressi abihoone (tehnilised abiteenistused, kontorid)
- Ford Building - Kongressi abihoone (trükikoda, abiteenistused)
- Capitol Police Building - Kapitooliumi politseiüksuse hoone.
- Botanic Garden Conservatory (2 hoonet) - Kapitooliumi aednik, välikujundus.

## [redigeeri] Välislingid

- Senat
- Esindajatekoda
- Ameerika Ühendriikide Ülemkohus
- USA Kongressi Raamatukogu
- Kapitooliumi Hoone
- Kongressi Botaanikum
- Kongressi metroo
- USA Kapitooliumi skeem

Välja otsitud andmebaasist "http://et.wikipedia.org../../../a/m/e/Ameerika_%C3%9Chendriikide_Kongress_7564.html"

Kategooriad: Toimetamist ootavad (juuli 2006) | Ameerika Ühendriigid | Parlamendid

##### Views

- Artikkel
- Arutelu
- Viimane redaktsioon

##### Otsi

##### Teised keeled

- العربية
- Bahasa Indonesia
- Български
- Česky
- Dansk
- Deutsch
- English
- Español
- Esperanto
- Français
- Interlingua
- Íslenska
- Italiano
- עברית
- Lietuvių
- Magyar
- Nederlands
- 日本語
- Norsk (bokmål)
- Polski
- Português
- Română
- Русский
- Simple English
- Slovenčina
- Srpskohrvatski / Српскохрватски
- Suomi
- Svenska
- Tiếng Việt
- Українська
- 中文